પ્રભાકરન સાહેબે જોયું તો મૃતકનું શરીર આગમાં બળીને ભડથું થઈ ગયેલું હતું. એક ફક્ત મોઢાનો ભાગ રહી ગયો હતો. આગ કેવી રીતે લાગી એ એક રહસ્ય હતું અને પ્રભાકરન માટે બીજું રહસ્ય એ વાતનું હતું કે આગ લાગી, પોતે સળગ્યો હશે, છતાંયે મૃતકે બચવાનો પ્રયત્ન કેમ નહીં કર્યો હોય…? પરંતુ લાશના ફોટોગ્રાફ માટે મૃતકનું મોઢું જરા સીધું કર્યું તો લાશના ગળે બે-ચાર ઘામાંથી લોહી નીકળી આવેલું હતું. એ જોતાં જ પ્રભાકરન સાહેબને મન સમધાન થઈ ગયું. આ અકસ્માત નથી પણ ખૂનનો મામલો છે. ચાલાક ખૂનીએ પહેલાં ખૂન કરીને પછી આગ લગાડી છે. લાશનો ચહેરો જોઈને આજુબાજુવાળાઓએ તેમ જ સિક્યુરિટી ગાર્ડે કહ્યું કે આ તો રાત્રે સૂવા માટે આવતા ડ્રાઈવર કપિલની લાશ છે. હવે પ્રભાકરન સાહેબને બસ ખૂનીને શોધવાનું જ કામ રહ્યું.